# Δέσμευση υποψήφιου ευρωβουλευτή στις Ευρωεκλογές 2024: Οικοδομώντας ένα μέλλον χωρίς αποκλεισμούς για τα άτομα με αναπηρία

Δεσμεύομαι εάν εκλεγώ βουλευτής του Ευρωπαϊκού Κοινοβουλίου να προωθήσω τα δικαιώματα των ατόμων με αναπηρία σύμφωνα με τη Σύμβαση των Ηνωμένων Εθνών για τα Δικαιώματα των Ατόμων με Αναπηρίες (UNCRPD) και να συμβάλω στην οικοδόμηση ενός μέλλοντος χωρίς αποκλεισμούς για τα άτομα με αναπηρία στην Ευρωπαϊκή Ένωση (ΕΕ).

Δεσμεύομαι να υποστηρίξω την επανασύσταση της Διακομματικής Ομάδας για την Αναπηρία του Ευρωπαϊκού Κοινοβουλίου και να συμμετάσχω σε αυτήν.

Δεσμεύομαι να συνεργαστώ με το αναπηρικό κίνημα για να διασφαλίσω την υλοποίηση της Στρατηγικής της Ευρωπαϊκής Ένωσης για τα Δικαιώματα των Ατόμων με Αναπηρίες, συμπεριλαμβανομένης της αναθεώρησής της προκειμένου να ενσωματωθούν νέες εμβληματικές πρωτοβουλίες και δράσεις από το 2025 έως το 2030.

Δεσμεύομαι επίσης να επιτύχω τους στόχους του [Μανιφέστου του Ευρωπαϊκού Φόρουμ Ατόμων με Αναπηρία (EDF) για τις Ευρωπαϊκές Εκλογές του 2024](https://www.edf-feph.org/publications/eppd-manifesto-2023/), ιδίως μέσω:

1. Της προώθησης της ουσιαστικής συμμετοχής των ατόμων με αναπηρία και των αντιπροσωπευτικών οργανώσεών τους στην πολιτική και δημόσια ζωή της ΕΕ.
2. Της υλοποίησης μιας Ένωσης Ισότητας για τα άτομα με αναπηρία: μια ΕΕ με πυξίδα τη Σύμβαση των Ηνωμένων Εθνών για τα Δικαιώματα των Ατόμων με Αναπηρίες, την καταπολέμηση των διατομεακών μορφών διάκρισης λόγω φύλου, φυλετικής ή εθνοτικής καταγωγής, θρησκείας ή πεποιθήσεων, αναπηρίας, ηλικίας ή γενετήσιου προσανατολισμού.
3. Της θέσπισης πολιτικών και νέου προϋπολογισμού της ΕΕ με στόχο τη στήριξη της συμπερίληψης και των ίσων ευκαιριών των ατόμων με αναπηρία σε όλους τους τομείς της ζωής, καθώς και της ανεξάρτητης διαβίωσής τους στην κοινότητα.
4. Της θέσπισης περαιτέρω νομοθεσίας που να διασφαλίζει την προσβασιμότητα για τα άτομα με αναπηρία και την άσκηση των δικαιωμάτων τους για ελεύθερη κυκλοφορία στην ΕΕ.
5. Της ενίσχυσης της προστασίας των ατόμων με αναπηρία εντός και εκτός ΕΕ, μεταξύ άλλων, υποστηρίζοντας την ΕΕ προκειμένου να καταστεί ισχυρότερος υποστηρικτής της εφαρμογής της Σύμβασης των Ηνωμένων Εθνών για τα Δικαιώματα των Ατόμων με Αναπηρίες παγκοσμίως.

Δεσμεύομαι ότι τίποτα για τα άτομα με αναπηρία δεν πρέπει να αποφασίζεται χωρίς τα άτομα με αναπηρία.

|  |  |  |  |
| --- | --- | --- | --- |
| Ονοματεπώνυμο: |  | | |
| Email: |  | | |
| Χώρα: |  | Κόμμα: |  |

|  |  |
| --- | --- |
| Επίσημη ιστοσελίδα/μέσα κοινωνικής δικτύωσης: |  |

Βεβαιώνω ότι είμαι επίσημος υποψήφιος στις εκλογές του Ευρωπαϊκού Κοινοβουλίου τον Ιούνιο του 2024.

|  |  |
| --- | --- |
| Υπογραφή: |  |